พอดีเจ็บหน้าอกข้างซ้ายค่ะ เป็นบ่อยมาก เวลาวิ่งจะเจ็บแบบเดินไม่ไหว เสี่ยงต่อการเป็นโรคหัวใจไหมค่ะ
สวัสดีค่ะ อาการเจ็บอกด้านซ้าย อาจเกิดจาก-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบาก-กล้ามเนื้อบริเวณอกอักเสบหากสัมพันธ์กับการออกแรง เจ็บแบบตื้อๆเหมือนมีของหนักมาทับ อาจเกี่ยวกับการเจ็บที่เกิดจากหัวใจการดูแลตัวเองเบื้องต้น หลีกเลี่ยงการทำงานหรือยกของหนักดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมงหากมีอาการเหนื่อยหอบมาก แน่นอกมีร้าวไปกรามหรือแขน ใจสั่น ไอมาก อาเจียน กินได้น้อย ควรรีบไปพบแพทย์